

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 20.jūnijā Nr.269

(protokols Nr.7, 61.p.)

**Par īres maksas izmaiņām daudzdzīvokļu dzīvojamā mājā Dārza ielā 8, Priekuļos, Priekuļu pagastā, Priekuļu novadā**

Priekuļu novada dome izskata jautājumu par īres maksas izmaiņām daudzdzīvokļu mājai Dārza ielā 8, Priekuļos, Priekuļu pagastā, Priekuļu novadā.

Izvērtējot Priekuļu novada dome rīcībā esošo informāciju, konstatēts:

1. Priekuļu novada pašvaldībai pieder 2 (divi) dzīvokļi daudzdzīvokļu mājā Dārza ielā 8, Priekuļos, Priekuļu pagastā, Priekuļu novadā;
2. Likuma “Par dzīvojamo telpu īri” 5.pantā noteikts, ka dzīvojamās mājas pārvaldīšanas nodrošināšana (tajā skaitā ar dzīvojamās mājas pārvaldīšanu saistītu lēmumu pieņemšana, darījumu slēgšana) ir dzīvojamās mājas īpašnieka pienākums. Ar dzīvojamās mājas pārvaldīšanu saistīti lēmumi dzīvokļu īpašumu mājā tiek pieņemti Dzīvokļa īpašuma likumā noteiktajā kārtībā. (..) Lēmumus, kas attiecas uz obligāti veicamo pārvaldīšanas darbību nodrošināšanu kopīpašumā esošā dzīvojamā mājā — pārvaldīšanas uzdevuma uzdošanu, tā atsaukšanu, mājas uzturēšanai nepieciešamo pakalpojumu līgumu slēgšanas noteikumiem, kā arī kārtību, kādā nosakāmi un maksājami obligātie izdevumi un atlīdzība par pārvaldīšanu, pieņem, ievērojot Dzīvokļa īpašuma likuma noteikumus par dzīvokļu īpašnieku kopības lēmumu pieņemšanu, un tie ir saistoši ikvienam dzīvojamās mājas kopīpašniekam.
3. Likuma “Par dzīvojamo telpu īri” 11. panta otrajā daļā noteikts, ka dzīvojamās telpas īres maksu veido: 1) dzīvojamās mājas apsaimniekošanas izdevumu daļa, kas ir proporcionāla attiecīgās izīrētās dzīvojamās telpas platībai, un 2) peļņa.
4. Ar Priekuļu novada domes 2010. gada 4. februāra (prot. Nr. 2, 15. punkts) lēmumu noteikta īres maksa 0.21 EUR par 1m2;
5. Ar Priekuļu novada domes 2015. gada 29. oktobra (prot. Nr. 13, 25. punkts) lēmumu Nr. 1.5 īres maksas peļņas daļa noteikta 0.04 EUR apmērā par 1m2.
6. 2019. gada 10.aprīlī starp daudzdzīvokļu dzīvojamās mājas Dārza ielā 8, Priekuļos, Priekuļu pagastā, Priekuļu novadā dzīvokļu īpašnieku kopību un dzīvokļu īpašnieku biedrību “Priekuļu Dārza 8”, reģistrācijas Nr.40008281069, noslēgts Dzīvojamās mājas pārvaldīšanas pilnvarojuma līgums (turpmāk-Līgums):
7. Ar Līguma 5.2. punktu noteikta dzīvojamās mājas apsaimniekošanas maksa – 0.2134 EUR bez PVN par 1 m2 dzīvokļa kopējās platības, bet laika periodā no 01.maija līdz 30 septembrim apsaimniekošanas maksa ir 0.40 EUR bez PVN par 1 m2 dzīvokļa kopējās platības.
8. Atbilstoši Likuma “Par dzīvojamo telpu īri” 13. panta otrajai daļai, ka dzīvojamās telpas īres līgumā ir paredzēta iespēja līguma darbības laikā paaugstināt dzīvojamās telpas īres maksu, izīrētājs vismaz sešus mēnešus iepriekš rakstveidā brīdina īrnieku par tās paaugstināšanu, ja vien īres līgumā nav noteikts citādi. Brīdinājumā norādāms īres maksas paaugstināšanas iemesls un finansiālais pamatojums.

Ņemot vērā iepriekš minēto un pamatojoties uz likuma “Par pašvaldībām” 21.pantu, “Dzīvojamo māju pārvaldīšanas likuma” 5. pantu, “Dzīvokļa īpašuma likuma” 16. panta otrās daļas 9. punktu, likuma “Par dzīvojamo telpu īri” 5. pantu un 13. panta otro daļu, Priekuļu novada domes Finanšu komitejas 2019.gada 18. jūnija (protokols Nr.7) atzinumu, atklāti balsojot: PAR –13 (Elīna Stapulone, Aivars Tīdemanis, Normunds Kažoks, Arnis Melbārdis, Sarmīte Orehova, Aivars Kalnietis, Māris Baltiņš, Dace Kalniņa, Baiba Karlsberga, Jānis Rocāns, Jānis Mičulis, Juris Sukaruks, Ināra Roce), PRET –nav, ATTURAS –nav, Priekuļu novada dome **nolemj:**

1. Apstiprināt īres maksu Priekuļu novada pašvaldībai piederošajiem dzīvokļiem daudzdzīvokļu mājā Dārza ielā 8, Priekuļos, Priekuļu pagastā, Priekuļu novadā 0.2534 EUR/ m2 bez PVN, apmērā par 1m2 kopējās platības, t. sk. īres maksas peļņas daļa 0.04 EUR apmērā par 1m2, bet laika periodā no 1.maija līdz 30. septembrim apsaimniekošanas maksa ir 0.44 EUR/ m2 bez PVN par 1 m2 dzīvokļa kopējās platības, t. sk. īres maksas peļņas daļa 0.04 EUR apmērā par 1m2.
2. Uzdot Attīstības nodaļas vadītajai V.Lapselei nodrošināt šī lēmuma 1. punktā minēto daudzdzīvokļu māju īrnieku brīdināšanu par īres maksas izmaiņām normatīvajos aktos noteiktajā kārtībā;
3. Īres maksas starpību starp īres līgumos noteikto apmēru un lēmuma 1. punktā noteikto apmēru brīdinājuma termiņa laikā segt no Priekuļu novada pašvaldības budžeta;
4. Inf un dzīvokļu īpašnieku biedrību “Priekuļu Dārza 8” par īres maksas izmaiņām Dārza ielā 8, Priekuļos, Priekuļu pagastā, Priekuļu novadā;
5. Atbildīgo par lēmuma izpildi noteikt Priekuļu novada pašvaldības izpilddirektoru F.Puņeiko.

Domes priekšsēdētāja (paraksts) Elīna Stapulone